寄題雲臥菴
作者：謝薖
朝代：宋

paragraphs: 閒居不事事，枕簟信所便。
臥形先臥心，心静形晏然。
複壁非不完，加以甃石堅。
其如方寸亂，一夕嘗屢遷。
榮寵萃一門，寧免百慮煎。
雖有水精屏，何由得安眠。
章葉踏謡娘，連臂在榻前。
何如山中人，編茅臥山巔。
白雲宿簷間，對鏡心自捐。
我亦遺垢氛，曲肱寄林泉。
兹菴倘壽我，一睡要經年。